TXANTXIKU ARKULARIAK: 2011
3. Basoko Arkutiroketako San Migel Saria - SAILKAPENAK
Igandean ospatu zen txapelketako sailkapenak ikusteko, egin klik ondorengo loturan.
Posted by o2q at 2:56 AM No comments:
3. Basoko Arkutiroketako San Migel Saria - PATRUILAK
Hemen daude patruilak:
Posted by o2q at 3:42 PM No comments:
3. Basoko Arkutiroketako San Migel Saria
Datorren hilaren 18an Arantzazun 3. San Migel Saria antolatuko dugu. Guztiok zaudete gonbidatuta.
Konbokatoria ikusteko.
Posted by o2q at 6:05 AM No comments:
Euskadiko Basoko Arkutiroketa Txapelketa - Sailkapenak
Atzo jokatu zen aurtengo Euskadiko Basoko Arkutiroketa txapelketa.
Hemen daukazue goiena.net-en azaldutako berria.
Laister izango ditugu argazkiak.
Mila esker lanean lagundutako guztiei, zuek gabe ezingo zen tiraldirik egin, eta nola ez, mila esker bertaratutako arkulari guztiei!! Zorionak txapeldunei!
Posted by o2q at 5:41 AM No comments:
Basoko Euskal Liga - 4. jardunaldia Gaintzan
Atzo jokatu zen Gaintzan denboraldi honetako basoko euskal ligako 4. jardunaldia. Gure taldetik Koldo, Oihana, Iñaki, Jon, Rafa eta seirok egon ginen bertan.
Euriak eta lokatzak erabat baldintzatutako jardunaldia izan zen, hainbat puntutan irristakorra eta arriskutsu xamar zegoen, baina patruilatan egoten den giro paregabeak goiz ona izaten laguntzen du, eta atzo ere horrela izan zen.
Posted by o2q at 5:19 AM No comments:
Basoko Euskal Liga - 3. jardunaldia Arantzazun
Atzo izan zen ligako 3. jardunaldia Arantzazun. Eguraldiak lagundu zigun behintzat! hemen daude Gurutzek ateratako argazkiak
Eta hemen emaitzak
Hemendik mila esker jardunaldi hau posible egiteko lagundu diguten lagun, sendiko eta guztiei!
Posted by o2q at 8:44 AM No comments:
Gaur jokatu da 2010-2011 denboraldiko basoko ligako 2. jardunaldia Gaintzan. Gure taldetik Koldo, Rafa, Iñaki eta laurok joan gara, eta Maider ikusle bezala. Jose Luis ere etortzekoa zen, baina lesioak utzi ez, zaindu ondo, ez zara mutiko bat eta!
Bidean euria tarteka, iritsitakoan ere antzera, dena den pentsatzen genuena baino gutxiago busti gara, hori bai, Patxiren lursailetako lokatza pila bat gure erropetan ekarri dugu. Gaurkoan baserriaren gainean dagoen basoan aritu gara, normalean liga nazionalerako erabiltzen dutena, urrutiago dagoen arren aukera gehiago ematen dituela ematen du, eta ez da beste aldea bezain itxia, aukera edukita merezi du noizean behin aldaketak egitea.
Azkenaldian hainbeste ikusi ditugun Burgos, Cantabria, Nafarroa eta Errioxako arkulariak ez dira egon, baina bai ordea iparraldeko arkulari batzuk, garbi dago honek ez daukala mugarik, batzuen ustez nazioarteko lehia, beste batzuentzako Euskal Herrikoa, ea hurrengoetan ere errepikatzen den!
Emaitzak ikusteko
Pedrok ateratako argazkiak
Posted by o2q at 1:47 PM No comments:
Euskadiko eta Espainiako Tradizionaleko aretoko txapelketak
Pasa diren bi asteburuetan Euskadiko eta Espainiako arku tradizionaleko aretoko txapelketak jokatu dira Gasteizen. Otsailaren 13an Euskadikoa izan zen, bertan egon ginen Oihana, Iñaki, Lander, Xanti eta bostok botatzen, eta Koldo epaile lanetan. Guztira 30 arkulari inguru. Saririk jaso ez arren, goiz on bat pasatu genuen, antolakuntza ere ona izan zen, iritsi orduko gosaria, gero otartekoa atsedenaldian.
19-20 asteburuan berriz Espainiako txapelketaren txanda izan zen, gure taldetik ni bakarrik aritu nintzen, larunbatean "kortea" pasatu ez eta igandean jai. Hemen ere ezin utzi aipatu gabe antolakuntzaren lana, primerakoa.
Zorionak hemendik txapeldunei!
Posted by o2q at 1:39 PM No comments:
Gasteiz Saria
Gaur jokatu da Larrabean Gasteiz saria, Kiowak antolatuta. Gure taldetik Jose Luis, Iñaki, Koldo, Rafa (eta Enaitz ikustera), Jon (estreinaldia) eta zazpirok joan gara. Hotz haundia egiten zuen goizean, behelainorik ez zegoen behintzat, eta denborarekin goiza berotzen joan da. Aspaldiko jendetzarik handiena bildu gara Larrabean, 96k eman genuen izena! Betiko jendeaz gain, batzuk berriak, eta beste batzuk aspaldian ikusi gabeak. Larrabean izan zen azken txapelketan egon zen giroarekin ez zeukan zerikusirik gaurkuak, aurrekoan hezurretaraino busti baginen, gaur izugarrizko giro aparta egin baitu.
Ibilbidea luzea, hainbeste jende sartzeko beharrezkoa, eta aldi berean polita, oso polita. Patruilan ezohikoa den arren, 6ko taldea, eta giro oso ona gure artean. Tiro batzuk luzeak, beste batzuetan postura egokia hartzeko komeriak, eta gainera inoiz pasatu gabeko inguruetatik ibili gara, Larrabeak dituen hainbat aukera desberdinak begibistan jarriz.
Aipatu behar Koldoren 3. postua arku librean.
Zorionak hemendik txapeldunei, ta MILA ESKER KIOWA TALDEARI, muntatu duten ibilaldiak asko gozarazi baitigu!
Pedrok ateratako argazkiak ikusteko
Igandean jokatu zen Gaintzan aurtengo San Sebastian saria. Gure taldetik Jose Luis, Iñaki, Rafa eta lauok joan ginen bertara, eta irten zuen eguraldiagatik bakarrik merezi izan zigun.
Geure artean ere giro bikaina izan genuen, gero eta ohituago gaude betiko jendeaz gain ingurukoak ikusten, errioxarrak, gaztelarrak, kantabriarrak, eta azken aldian hemendik ikusi gabe genituen naparrak ere bai.
Amaieran noski otartekoa, behingoan puntuei begiratuta behintzat irabazitakoa. Hemendik zorionak irabazi zutenei, eta antolatzaileei egindako lan guztiagatik.
Hurrengo hitzordua Larrabean izango da otsailaren 6an.
Posted by o2q at 1:31 PM No comments:
3. Basoko Arkutiroketako San Migel Saria - SAILKAP...
3. Basoko Arkutiroketako San Migel Saria - PATRUIL...
Euskadiko Basoko Arkutiroketa Txapelketa - Sailkap...
Euskadiko eta Espainiako Tradizionaleko aretoko tx...